שרה צ'וק

שרה לואיז כריסטין צ'וֹק (באנגלית: Sarah Louise Christine Chalke; נולדה ב-27 באוגוסט 1976) היא שחקנית, מדבבת ודוגמנית קנדית. התפרסמה בעיקר בזכות תפקידה בתור בקי קונר היילי בסיטקומים "רוזאן" ו"משפחת קונר", וכן בתור ד"ר אליוט ריד בקומדיית המצבים הרפואית "סקראבס". בנוסף, זכורה כבת זוגו של טד, ד"ר סטלה זינמן, בסיטקום "איך פגשתי את אמא", וכמדבבת של בת' סמית' בסדרת האנימציה הקומית למבוגרים "ריק ומורטי".

ביוגרפיה
צ'וֹק נולדה באוטווה, אונטריו שבקנדה, למשפחה נוצרית ממוצא גרמני ובריטי. צ'וֹק היא השנייה מבין שלוש אחיות, לאביהן דאגלס צ'וק המגיע ממשפחה קנדית, ולאמה אנג'לינה צ'וק (לבית פייפר) המגיעה ממשפחה מרוסטוק שבגרמניה. צ'וֹק גדלה בצפון ונקובר, קולומביה הבריטית שבקנדה. מלבד אנגלית בגרסתה הקנדית, היא דוברת גם גרמנית בעקבות כך שדיברו בשפה זו בביתה, וכן צרפתית בשל בית ספר בו התחנכה בשפה זו. צ'וֹק סיימה את לימודיה בבית הספר העל-יסודי האנדסוורת', כבוגרת תיכון בשנת 1994.

סבתה ודודתה של צ'וֹק מתו מסרטן השד, שנתגלה אצלן בשלבים מאוחרים מידיי של המחלה. ומאז החלה לעודד בדיקה תקופתית לגילוי מוקדם אצל נשים, וכן העלתה מודעות בנוגע לטיפול כירורגי-מניעתי.

 קריירה 
קריירת המשחק של צ'וֹק החלה כבר בגיל שמונה, עת שיחקה במחזות זמר. היא שיחקה בתור בקי קונר, הבת הבכורה בקומדיית המצבים הטלוויזיונית "רוזאן" בשנים 1994, 1995 ו-1997 (בשנים האחרות של התוכנית שיחקה בתפקיד זה שחקנית אחרת).

בשנת 2001 לוהקה לתפקיד נשי מרכזי בסדרת הטלוויזיה "סקראבס", שם גילמה את ד"ר אליוט ריד — תפקיד שאותו המשיכה לשחק עד לסיום הסדרה ב-2010. במקביל, הופיעה בין השנים 2008–2009 במספר פרקים של הסיטקום "איך פגשתי את אמא", בתור ד"ר סטלה זינמן, רופאת עור ובת-זוגו של טד (ג'וש רדנור). בנוסף, השתתפה במספר סרטים, בהם "כלה להשגה" (2005) ו"חיים מסתובבים" (2007).

בשנת 2008 היא נבחרה לשמש כפרזנטורית של האנס, חברת הלבשה תחתונה, והופיעה במספר פרסומות שביים עמיתה ל"סקראבס", זאק בראף.

בשנים 2010–2011 כיכבה בסיטקום "אהבה מטורפת" של רשת CBS; לצידם של ג'ייסון ביגס וג'ודי גריר.

בשנת 2012 הופיעה בפרק בעונתה התשיעית של סדרת הדרמה הרפואית "האנטומיה של גריי", בו גילמה אם לבן שסבל ממחלה לא מאובחנת, שהתבררה בסופו של דבר כמחלת קווסאקי. צ'וק לקחה על עצמה את התפקיד במטרה להעלות מודעות למחלה, ממנה סבל גם בנה במציאות.

החל משנת 2013 צ'וק מדבבת את בת' סמית' בסדרת האנימציה למבוגרים הקומית "ריק ומורטי".

בשנת 2018 הופיעה צ'וק במספר פרקים בעונה העשירית והמחודשת של הסיטקום "רוזאן". באותה שנה החלה לדבב בסדרת האנימציה למבוגרים הקומית "משטרת פרדייס" של נטפליקס, את דמותה של השוטרת האגרסיבית ג'ינה ג'בובסקי.

בשנת 2019 גילמה את מריל מורגן בעונתה השנייה של הסדרת הקומית "חברים מהקולג'" של נטפליקס.

בשנת 2020 שיחקה בסרט מבית NBC Peacock "בניחוש חוקר 2: לאסי שובי הביתה", הסרט השני הממשיך את עלילת הסדרה הקומית-משטרתית "בניחוש חוקר". שיחקה גם בתפקיד משני בסרט הקומדיה מבית נטפליקס .

בשנת 2021 החלה לגלם את קייט מולרקיי, אחת הדמויות הראשיות בסדרת הדרמה "פיירפליי ליין" של נטפליקס; הסדרה מבוססת על רומן באותו שם מאת כריסטין האנה. בהמשך השנה, החלה לדבב בסדרת האנימציה הקומית "כלבי החלל" את דמותה של סטלה. הסדרה עלתה בבכורה בנטפליקס ב-18 בנובמבר 2021.

 חיים אישיים 
בדצמבר 2006 היא התארסה לעורך-הדין הקנדי, ג'יימי אפיפי, לאחר כשלוש שנות זוגיות עמו. בדצמבר 2009 נולד בנם הבכור. בגיל שנתיים בנם אובחן במחלת קווסאקי. במאי 2016 נולדה בתם השנייה. בספטמבר 2022 דווח כי צ'וק ואפיפי נפרדו, וכי בוטלו אירוסיהם.

היא אוהדת של קבוצת ההוקי קרח הקנדית ונקובר קנאקס.

 פילמוגרפיה 
 קולנוע
 שנה סרט תפקידהערות 1994 Ernest Goes to School מייסי 1999 All Shook Up קייטי דודסטון 2000 Spin Cycle טס 2001 תהרוג אותי אחר כך לינדה XCU: Extreme Close Up ג'יין בנט 2005 Alchemy סמנתה רוזכלה להשגה ג'יין 2007הרוס על אמא מאיה 2008 חיים מסתובבים פאולה קרואו 2016 יום האם גביAfter the Realityקייט2020ג'וליהאליזבת היקרה (אנ')פרנקיTBAThe Marshmallow Experimentקולין

 טלוויזיה 
 שנה סדרה תפקיד הערות1992Neon Riderאנניפרק: "Labour Day"The Odysseyמתווכתפרק: "A Place Called Nowhere" City Boy אנג'ליקה סרט טלוויזיה של PBS 1993 Relentless: Mind of a Killer קארי סרט טלוויזיה של NBC Woman on the Ledge אליזבת' 1993–1997 רוזאן בקי קונר היילי תפקיד ראשי (עונות 6–7, 9)
תפקיד חוזר (עונה 8); 69 פרקים 1994 Beyond Obsession לורה סוייר סרט טלוויזיה של ABC 1996 רובין מלוקסלי מריון פיצ'ווטר סרט טלוויזיה של Showtime Dead Ahead הת'ר לוץ' סרט טלוויזיה של CBS Stand Against Fear קריסטה וילסון סרט טלוויזיה של NBC 1997 A Child's Wish מלינדה סרט טלוויזיה של CBSDying to Belong דרי דוונפורט סרט טלוויזיה של NBC Daughters אנני מוראל סרט טלוויזיה של USADead Man's Gunמיוריאל ג'ייקספרק: "The Bounty Hunter" 1998I've Been Waiting for You שרה זולטאני סרט טלוויזיה של NBC 1999 Y2K מירה סוליג'בהגל הראשוןקלואי וולספרק: "The Channel" 1999–2000 שום דבר טוב מדי בשביל קאובוי גלוריה הובסון תפקיד ראשי; 26 פרקים 2001–2010 סקראבס ד"ר אליוט ריד תפקיד ראשי (9 עונות); 173 פרקים 2002 חג מולד שמח עם החבובות ד"ר אליוט ריד סרט טלוויזיה של NBC 2002–2003קלון היי מארי אנטואנט דיבוב; 3 פרקים2003–2004The 'Buמליסהסדרת רשת אינטרנטית; 7 פרקים 2006 Why I Wore Lipstick to My Mastectomy ג'רלין לוקאס סרט טלוויזיה של Lifetime 2008–2009, 2014 איך פגשתי את אמא ד"ר סטלה זינמן 10 פרקים2009 Maneater קלריסה אלפרט מיני-סדרהThe Fresh Beat Bandגלינדה המכשפה הטובה2 פרקים Prep and Landing מגי דיבוב; ספיישל טלוויזיוני של ABC 2011אהבה מטורפת קייט סווינסון תפקיד ראשי; 13 פרקים Prep and Landing: Naughty vs. Nice מגי דיבוב; ספיישל טלוויזיוני של ABC 2011, 2017, 2019אבא אמריקאי קאמי, מרדית', צלמת דיבוב; 3 פרקים 2012 קוגר טאון אנג'י ליקלייר 4 פרקיםסוכן מיוחד אוסואמאדיבוב; פרק: "The Manny with the Golden Bear"רובוט צ'יקןדמויות שונותדיבוב; פרק: "Disemboweled by an Orphan"2013האנטומיה של גרייקייסי הדג'ספרק: "Can't Fight This Feeling"איך לחיות עם ההורים שלך (לשארית חייך)פולי גריןתפקיד ראשי; 13 פרקים2013–הווהריק ומורטיבת' סמית'דיבוב; 61 פרקים2015בקסטרוםאיימי גזניאן6 פרקיםהלוזריםעצמהפרק: "A Rock and a Hard Place Walk Into a Bar"2016אנג'י טרייבקה (אנ')מיס פרסונספרק: "The Famous Ventriloquist Did It"איימי שומראיימי מס' 2פרק: "Psychopath Test"2016–2019חוקי המרפי של מיילומיס וורבסקידיבוב; 6 פרקים2017–2019ללא מיליםמלאני הרצאל8 פרקים2018Nobodiesעצמהפרק: "Alone Star State"משפחת קונראנדראהפרק: "One Flew Over the Conners' Nest"רוזאןאנדראה3 פרקים2018–2021משטרת פרדייסג'ינה ג'בווסקידיבוב; 30 פרקים2019חברים מהקולג'מריל מורגן4 פרקים2020בניחוש חוקר 2: לאסי שוב הביתההאחות דולורססרט טלוויזיה של NBC Peacock2021–2023פיירפליי לייןקייט מולרקיתפקיד ראשי (2 עונות); 26 פרקים2021–הווהכלבי החללסטלהדיבוב; 20 פרקים2023היילי על זה!הפרופסורדיבוב; 6 פרקים2024משמר החיות יסזמיןפרק: "Raccoons and Mutts"

קישורים חיצוניים

הערות שוליים

קטגוריה:שחקניות קולנוע וטלוויזיה קנדיות
קטגוריה:מדבבות קנדיות
קטגוריה:שחקניות ילדות קנדיות
קטגוריה:קנדים ממוצא גרמני
קטגוריה:מהגרות מקנדה לארצות הברית
קטגוריה:קנדיות שנולדו ב-1976